กฎกระทรวง ฉบับที่ 6 (พ.ศ. 2524) ออกตามความในพระราชบัญญัติรถยนต์ พ.ศ. 2522 (ฉบับ Update ล่าสุด)

กฎกระทรวง
ฉบับที่ ๖
(พ.ศ. ๒๕๒๔)
ออกตามความในพระราชบัญญัติรถยนต์
พ.ศ. ๒๕๒๒[๑]

อาศัยอำนาจตามความในมาตรา ๕ และมาตรา ๒๗ วรรคสองและวรรคสี่ แห่งพระราชบัญญัติรถยนต์
พ.ศ. ๒๕๒๒ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ข้อ ๑  ผู้ใดมีรถยนต์ไว้เพื่อขายหรือเพื่อซ่อม
ถ้าจะขับเองหรือให้ผู้อื่นขับเพื่อการนั้น ให้ยื่นคำขอรับใบอนุญาตต่อนายทะเบียนแห่งท้องที่ซึ่งสถานที่ประกอบกิจการนั้นตั้งอยู่ตามแบบ
รย. ๔ ท้ายกฎกระทรวงนี้ พร้อมด้วยหลักฐานตามที่ระบุไว้ในแบบ รย. ๔

ข้อ ๒ 
ใบอนุญาตขับรถยนต์หรือให้ผู้อื่นขับรถยนต์ที่มีไว้เพื่อขายหรือเพื่อซ่อม
ให้ใช้แบบ รย. ๕ ท้ายกฎกระทรวงนี้

ข้อ ๓ 
สมุดคู่มือประจำรถที่นายทะเบียนจะต้องออกให้แก่ผู้รับใบอนุญาต ให้ใช้แบบ รย. ๖ ท้ายกฎกระทรวงนี้

ข้อ ๔ 
เครื่องหมายพิเศษที่นายทะเบียนจะต้องออกให้แก่ผู้รับใบอนุญาต ให้มีลักษณะดังนี้
(๑)[๒] เป็นแผ่นป้ายโลหะขนาดกว้าง ๑๕ เซนติเมตร ยาว ๓๐ เซนติเมตร
พื้นแผ่นป้ายเป็นสีแดงสะท้อนแสง แผ่นป้ายแบ่งออกเป็นสองบรรทัด
บรรทัดบนเป็นตัวอักษรบอกหมวดนำหน้าหมายเลขเครื่องหมายพิเศษ
และระหว่างตัวอักษรบอกหมวดกับหมายเลขเครื่องหมายพิเศษ มีขีดตามทางยาวคั่นกลาง
บรรทัดล่างเป็นตัวอักษรบอกชื่อจังหวัด ลักษณะของตัวอักษรบอกหมวด
ขีดระหว่างตัวอักษรบอกหมวดกับตัวเลขเครื่องหมายพิเศษ ตัวเลขเครื่องหมายพิเศษ
ตัวอักษรบอกชื่อจังหวัด และขอบแผ่นป้าย อัดเป็นรอยดุนสีดำ
ตัวอักษรบอกหมวดและตัวเลขเครื่องหมายพิเศษมีขนาดสูง ๗ เซนติเมตร กว้าง ๓ เซนติเมตร
ขีดระหว่างตัวอักษรบอกหมวดกับตัวเลขเครื่องหมายพิเศษมีขนาดกว้าง ๑ เซนติเมตร ยาว
๑.๕ เซนติเมตร และตัวอักษรบอกชื่อจังหวัดมีขนาดสูง 
๒ เซนติเมตร กว้าง ๑.๕ เซนติเมตร ในแผ่นป้ายมีเครื่องหมายเป็นตัวอักษร ขส อยู่ภายในวงกลม
อัดเป็นรอยดุนนูนไว้ที่มุมล่างด้านขวาของแผ่นป้าย สามารถมองเห็นด้วยตาเปล่าได้
(๒) ตัวอักษรบอกหมวด ให้ใช้อักษรไทยหมวดละหนึ่งตัว
เริ่มตั้งแต่อักษร ก และหมายเลขเครื่องหมายพิเศษ ให้ใช้เลขอารบิค โดยแต่ละหมวด
ให้เริ่มตั้งแต่หมายเลข ๐๐๐๑ ถึงหมายเลข ๙๙๙๙

ข้อ ๕ 
ใบอนุญาตฉบับหนึ่งให้ใช้กับเครื่องหมายพิเศษหนึ่งคู่ซึ่งมีหมายเลขเดียวกัน

ข้อ ๖ 
เมื่อผู้รับใบอนุญาตเลิกกิจการ
ให้นำใบอนุญาตเครื่องหมายพิเศษและสมุดคู่มือประจำรถ ส่งคืนนายทะเบียนแห่งท้องที่ซึ่งสถานที่ประกอบกิจการนั้นตั้งอยู่ภายในกำหนดเวลา
สิบห้าวันนับแต่วันเลิกกิจการ

ให้ไว้ ณ วันที่ ๘ เมษายน พ.ศ. ๒๕๒๔
ประเทือง  กีรติบุตร
รัฐมนตรีว่าการกระทรวงมหาดไทย

รย.
๔
คำขอรับใบอนุญาตขับรถยนต์หรือให้ผู้อื่นขับรถยนต์ที่มีไว้
เพื่อขายหรือเพื่อซ่อม

เขียนที่
วันที่เดือนพ.ศ. 

๑. ข้าพเจ้า ............................................  อายุ .........  ปี อยู่เลขที่.หมู่ที่ตรอก/ซอย   ถนนตำบล/แขวง ..อำเภอ/เขต ......  จังหวัด.
สถานที่ใกล้เคียง............................................................................ 
โทรศัพท์.
๒.
ขอรับใบอนุญาตขับรถยนตร์หรือให้ผู้อื่นขับรถยนตร์ที่มีไว้เพื่อขายหรือเพื่อซ่อม ในนามของ.อยู่เลขที่ตรอก/ซอย
(ชื่อผู้ขออนุญาต)
ถนน ....................................................  หมู่ที่ ..........  ตำบล/แขวง.อำเภอ/เขต   จังหวัด..
โทรศัพท์
............................................... 
๓. พร้อมกับคำขอนี้ ข้าพเจ้าได้แนบหลักฐานต่าง
ๆ มาด้วย คือ
(๑) ภาพถ่ายใบอนุญาตให้ประกอบกิจการขายรถหรือซ่อมรถ
จำนวน................ชุด
(๒)
แผนที่สังเขปแสดงที่ตั้งของสถานที่ประกอบกิจการขายรถหรือซ่อมรถ
(๓)
หนังสือแสดงว่าเป็นผู้ได้รับมอบอำนาจจากผู้ขออนุญาต (ถ้ามี)
(๔)
ภาพถ่ายบัตรประจำตัวประชาชนหรือหลักฐานอย่างอื่นที่ใช้แทนบัตรประจำตัวประชาชนของผู้ยื่นคำขอ

(ลายมือชื่อ)
...........................................  ผู้ยื่นคำขอ

รย.
๕
(ครุฑ)

ใบอนุญาตขับรถยนต์หรือให้ผู้อื่นขับรถยนต์ที่มีไว้
เพื่อขายหรือเพื่อซ่อม

ใบอนุญาตที่ ............. /................ 

ใบอนุญาตฉบับนี้ให้ไว้แก่
  สถานที่ประกอบกิจการ อยู่เลขที่ตรอก/ซอย.ถนน.............................หมู่ที่.........ตำบล/แขวง............................อำเภอ/เขต...............................จังหวัด.......................โทรศัพท์.......................................

โดยเป็นผู้ได้รับใบอนุญาตขับรถยนตร์หรือให้ผู้อื่นขับรถยนตร์ที่มีไว้เพื่อขายหรือเพื่อซ่อม สำหรับเฉพาะเครื่องหมายพิเศษ หมายเลข ................................................................................................... 

ให้ไว้
ณ วันที่ ...........  เดือน ...........................  พ.ศ. ....... 

..
นายทะเบียน

แบบสมุดคู่มือประจำรถใช้กับเครื่องหมายพิเศษ (รย. ๖)[๓]

แบบสมุดคู่มือประจำรถใช้กับเครื่องหมายพิเศษ
(ปกหน้า)
รย.
๖

๒๐ซ.ม.

ตรากรมการขนส่งทางบก
กระทรวงคมนาคม

กรมการขนส่งทางบก
สมุดคู่มือประจำรถ
ใช้กับเครื่องหมายพิเศษ
หมายเลข .................... 
จังหวัด ..................................... 
ตามใบอนุญาตที่ .................... 

.......................................... 
นายทะเบียน

๑๔ ซ.ม.

(แผ่นใน)

๒๐ ซ.ม.

รายการใช้รถ
ชื่อ ชนิดรถ
  .......................................... 
เลขหมายตัวถัง
  ..............................  เลขหมายเครื่องยนต์ ....................... 
ความประสงค์ในการขับรถยนต์เพื่อ
  .......................................................... 
............................................................................................................................ 
วันที่
  ..................  เดือน ....................................................  พ.ศ. ................ 
เวลาที่นำรถออกไปขับ
  ........................  น.    จาก
  ................................... 
ถึง ............................................................  เวลา ........................................ น.
กลับถึง
  ....................................................  เวลา ........................................ น.
ผู้ขับรถชื่อ
  ..................................................  ชื่อสกุล ................................... 

                                              .............................................. 
ผู้ขับรถ                                นายทะเบียน

รายการใช้รถ
ชื่อ ชนิดรถ
  .......................................... 
เลขหมายตัวถัง
  ..............................  เลขหมายเครื่องยนต์ ....................... 
ความประสงค์ในการขับรถยนต์เพื่อ
  .......................................................... 
............................................................................................................................ 
วันที่
  ..................  เดือน ....................................................  พ.ศ. ................ 
เวลาที่นำรถออกไปขับ
  ........................  น.    จาก
  ................................... 
ถึง ............................................................  เวลา ........................................ น.
กลับถึง
  ....................................................  เวลา ........................................ น.
ผู้ขับรถชื่อ
  ..................................................  ชื่อสกุล ................................... 

                                              .............................................. 
ผู้ขับรถ                                นายทะเบียน

๑๔ ซ.ม.

หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา
๒๗ วรรคสองและวรรคสี่ แห่งพระราชบัญญัติรถยนต์ พ.ศ. ๒๕๒๒ บัญญัติให้ออกกฎกระทรวงกำหนดหลักเกณฑ์
วิธีการ และเงื่อนไขการขอใบอนุญาตและการออกใบอนุญาตขับรถยนต์หรือให้ผู้อื่นขับรถยนต์
ที่มีไว้เพื่อขายหรือเพื่อซ่อม และกำหนดแบบสำหรับเครื่องหมายพิเศษและสมุดคู่มือประจำสำหรับรถยนต์ที่มีไว้เพื่อขายหรือเพื่อซ่อม
 จึงจำเป็นต้องออกกฎกระทรวงนี้

กฎกระทรวง ฉบับที่ ๓ (พ.ศ. ๒๕๓๑) ออกตามความในพระราชบัญญัติรถยนต์
พ.ศ. ๒๕๒๒[๔]

ข้อ ๒  สำหรับสมุดคู่มือประจำรถที่นายทะเบียนได้ออกให้แก่ผู้รับใบอนุญาตไว้แล้วก่อนวันที่กฎกระทรวงนี้ใช้บังคับ
ให้ใช้ได้ต่อไปจนกว่ารายการใช้รถจะหมดลง

ข้อ ๓  กฎกระทรวงนี้ให้ใช้บังคับตั้งแต่วันที่ ๒๓
กรกฎาคม พ.ศ. ๒๕๓๑ เป็นต้นไป

หมายเหตุ :-
เหตุผลในการประกาศใช้กฎกระทรวงฉบับนี้ คือ
เนื่องจากได้มีการโอนอำนาจหน้าที่และกิจการบริหารบางส่วนของกรมตำรวจ กระทรวงมหาดไทย
ในส่วนที่เกี่ยวกับการปฏิบัติตามกฎหมายว่าด้วยรถยนต์ ไปเป็นของกรมการขนส่งทางบก
กระทรวงคมนาคม ตามพระราชบัญญัติโอนกิจการบริหารบางส่วนของกรมตำรวจ กระทรวงมหาดไทย
ไปเป็นของกรมการขนส่งทางบก กระทรวงคมนาคม พ.ศ. ๒๕๓๐ สมควรแก้ไขแบบสมุดคู่มือประจำรถใช้กับเครื่องหมายพิเศษซึ่งนายทะเบียนออกให้สำหรับรถยนต์ที่มีไว้เพื่อขายหรือเพื่อซ่อมให้สอดคล้องกับการโอนอำนาจหน้าที่ดังกล่าว
และโดยที่มาตรา ๒๗ วรรคสี่ แห่งพระราชบัญญัติรถยนต์ พ.ศ. ๒๕๒๒ บัญญัติว่า
สมุดคู่มือประจำรถ
ให้เป็นไปตามแบบที่กำหนดในกฎกระทรวง  จึงจำเป็นต้องออกกฎกระทรวงนี้

กฎกระทรวง ฉบับที่ ๕ (พ.ศ. ๒๕๓๒) ออกตามความในพระราชบัญญัติรถยนต์
พ.ศ. ๒๕๒๒[๕]

ข้อ ๒ 
เครื่องหมายพิเศษตามกฎกระทรวง ฉบับที่ ๖ (พ.ศ. ๒๕๒๔) ออกตามความในพระราชบัญญัติรถยนตร์
พ.ศ. ๒๕๒๒ ที่ทางราชการได้จัดทำไว้แล้วก่อนวันที่กฎกระทรวงนี้ใช้บังคับ นายทะเบียนจะออกให้แก่ผู้รับใบอนุญาตขับรถยนตร์หรือให้ผู้อื่นขับรถยนตร์ที่มีไว้เพื่อขายหรือเพื่อซ่อมได้ต่อไปไม่เกินสองปี
นับแต่วันที่กฎกระทรวงนี้ใช้บังคับ

ข้อ ๓ 
เครื่องหมายพิเศษตามกฎกระทรวง ฉบับที่ ๖ (พ.ศ. ๒๕๒๔) ออกตามความในพระราชบัญญัติรถยนตร์
พ.ศ. ๒๕๒๒ ที่นายทะเบียนได้ออกให้ไว้แล้วแก่ผู้รับใบอนุญาตขับรถยนตร์หรือให้ผู้อื่นขับรถยนตร์ที่มีไว้เพื่อขายหรือเพื่อซ่อมก่อนวันที่กฎกระทรวงนี้ใช้บังคับและที่นายทะเบียนจะออกให้แก่ผู้รับใบอนุญาตขับรถยนตร์หรือให้ผู้อื่นขับรถยนตร์ที่มีไว้เพื่อขายหรือเพื่อซ่อมตามข้อ
๒ แห่งกฎกระทรวงนี้ ให้ใช้ได้ต่อไป

หมายเหตุ :-
เหตุผลในการประกาศใช้กฎกระทรวงฉบับนี้ คือ เนื่องจากได้มีการโอนอำนาจหน้าที่และกิจการบริหารบางส่วนของกรมตำรวจ
กระทรวงมหาดไทย ในส่วนที่เกี่ยวกับการปฏิบัติตามกฎหมายว่าด้วยรถยนต์ไปเป็นของกรมการขนส่งทางบก
กระทรวงคมนาคม ตามพระราชบัญญัติโอนกิจการบริหารบางส่วนของกรมตำรวจ กระทรวงมหาดไทย
ไปเป็นของกรมการขนส่งทางบกกระทรวงคมนาคม พ.ศ. ๒๕๓๐ สมควรแก้ไขลักษณะของเครื่องหมายพิเศษซึ่งนายทะเบียนออกให้แก่ผู้รับใบอนุญาตขับรถยนต์
หรือให้ผู้อื่นขับรถยนต์ที่มีไว้เพื่อขายหรือเพื่อซ่อมให้สอดคล้องกับการโอนอำนาจหน้าที่ดังกล่าว
และโดยที่มาตรา ๒๗ วรรคสี่ แห่งพระราชบัญญัติรถยนต์ พ.ศ. ๒๕๒๒ บัญญัติว่า
เครื่องหมายพิเศษให้เป็นไปตามแบบที่กำหนดในกฎกระทรวง  จึงจำเป็นต้องออกกฎกระทรวงนี้

สิทธิกานต์/ปรับปรุง
๕ เมษายน
๒๕๖๒

วศิน/ตรวจ
๑๐ เมษายน
๒๕๖๒

[๑] ราชกิจจานุเบกษา
เล่ม ๙๘/ตอนที่ ๗๓/ฉบับพิเศษ หน้า ๑๑/๑๕ พฤษภาคม ๒๕๒๔

[๒] ข้อ ๔
(๑) แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๓๒) ออกตามความในพระราชบัญญัติรถยนต์
พ.ศ. ๒๕๒๒

[๓] แบบสมุดคู่มือประจำรถใช้กับเครื่องหมายพิเศษ (รย. ๖) แก้ไขเพิ่มเติมโดยกฎกระทรวง
ฉบับที่ ๓ (พ.ศ. ๒๕๓๑) ออกตามความในพระราชบัญญัติรถยนต์ พ.ศ. ๒๕๒๒

[๔]ราชกิจจานุเบกษา
เล่ม ๑๐๕/ตอนที่ ๑๑๘/ฉบับพิเศษ หน้า ๑๖/๒๒ กรกฎาคม ๒๕๓๑ 

[๕]ราชกิจจานุเบกษา
เล่ม ๑๐๖/ตอนที่ ๑๓๖/ฉบับพิเศษ หน้า ๒๘/๒๔ สิงหาคม ๒๕๓๒